דגנית שטרן-שוקן

דגנית שטרן-שוקן (נולדה ב-1947) היא צורפת, מעצבת תכשיטים ופרופסורית לעיצוב. היא הקימה את המחלקה לעיצוב תכשיטים במכללת שנקר, עמדה בראשה במשך 9 שנים וכיהנה כראש התכנית לתואר שני בעיצוב עד שנת 2016.<ref></ref>

שטרן-שוקן הציגה מעבודותיה בתערוכות יחיד וקבוצתיות רבות בישראל ומחוצה לה, זכתה בפרסים רבים ויצירותיה כלולות באוספי גלריות, מוזיאונים ואספנים פרטיים.

== ביוגרפיה ==
שוקן שטרן נולדה בקיבוץ עמיר.<ref></ref> היא בוגרת תואר ראשון בעיצוב תעשייתי ועיצוב סביבתי מבצלאל אקדמיה לאמנות ועיצוב בירושלים, ותואר מוסמך בעיצוב (M.Des) מאוניברסיטת מידלסקס בלונדון.

בשנת 2009 ייסדה שטרן-שוקן את "קבוצת עניינים", המונה 10 צורפים ישראלים. מטרת הקבוצה הייתה להציג עשייה אמנותית לצד העשייה העיצובית־מסחרית.

בדירוג "100 המשפיעים על התרבות הישראלית", שערך עיתון "הארץ" ביולי 2013, בחר בה יובל סער כאחת מעשרה האישים המשפיעים על העיצוב הישראלי. בנימוקיו נאמר כי "כשבוחנים את עולם הצורפות המקומי, כמו את תחום מלאכת היד (הקראפט), ניכרת השפעתה הנרחבת של דגנית שטרן שוקן... היא פועלת להביא להכרה בתחום כשדה עיצובי לכל דבר, לא רק כזה המזוהה עם אופנה וצרכנות".

ב-2021 יצא לאור ספרה "How Many is One", המסכם ומתעד את עבודתה לאורך עשורים.<ref></ref> בספר היא מפרטת את האני מאמין האמנותי שלה ומתייחסת לסוגיה "איך גורמים לסטודנטים להיות אזרחים קשובים, מגיבים, שלא מנסים לעשות רק תכשיטים יפים".

== לימודים ==
* 1968-1973 בצלאל אקדמיה לאמנות ועיצוב, ירושלים
* 1976-1974 בית הספר לאמנות ע"ש ג'ון קאס, לונדון, אנגליה
* 1978-1977 "מידלסקס פוליטכניק", לונדון, אנגליה
* 2001-2000 אוניברסיטת מידלסקס, לונדון, אנגליה, תואר שני בעיצוב

== הוראה ==
* משנת 1985 - בצלאל אקדמיה לאמנות ועיצוב, ירושלים
* 1989-1985 - מכללת בלומפילד לאמנות ועיצוב, חיפה
* 1990 - מרצה אורחת במכללה מלכותית לאמנות, לונדון, אנגליה
* 1994 - Swabisch Gemund, גרמניה
* 2007-1998 - מכללת שנקר להנדסה ועיצוב, ראש המחלקה לעיצוב תכשיטים

== פרסים ==
* 1997 פרס עידוד היצירה, משרד החינוך והתרבות
* 2003 פרס קרן אליס דה רוטשילד, ירושלים, ישראל

== תערוכות בהשתתפותה ==
ב-2003 נערכה במוזיאון תל אביב תערוכת יחיד של שטרן-שוקן, שכיהנה באותה עת כראש המחלקה לעיצוב תכשיטים בשנקר. את התערוכה, "כמה הם אחד", אצרה מאירה יגיד חיימוביץ.

שטרן-שוקן הייתה חלק מארבע אמניות ישראליות שנבחרו לתערוכת "הצורפוֹת". התערוכה הייתה פרויקט משותף של מוזיאון ישראל ושל מוזיאון ראסין לאמנות בוויסקונסין, והוצגה ב-2010 במוזיאון ישראל אחרי שנדדה בשנים 2006–2009 ברחבי ארצות–הברית.<ref></ref>

ב-2009 השתתפה בתערוכה "מוזיאון הטבע" שנערכה במוזיאון פתח תקווה, באצירת רויטל בן-אשר פרץ. בעבודתה "נמלים" הציגה על קירות המוזיאון אינספור נמלים קטנטנות עשויות כסף, חלקן מזדחלות על פני עבודות אחרות בתערוכה. הפעולה מתבצעת ב"עבודת נמלים" נשית, ידנית וסיזיפית.<ref></ref>

באוקטובר 2015 השתתפה בתערוכה "חומרי הזמן – תכשיט ישראלי 7" במוזיאון ארץ ישראל. היא השתתפה הן בחלק העכשווי והן בחלק ההיסטורי של התערוכה, שאצרה ד״ר איריס פישוף.

שטרן-שוקן הוזמנה להשתתף בתערוכה "שפת התכשיט" שנערכה ב-2019 במוזיאון לאמנות האסלאם בירושלים, בחלק שהתייחס לצורפות בת זמננו.<ref></ref> 45 צורפים ישראלים יצרו במיוחד לתערוכה תכשיטים בהשראת תכשיטים מאוסף הצורפות האסלאמי הנדיר של המוזיאון.

== תערוכות יחיד ==
* 1991 - לריה ברטה אורדנג, ניו יורק, ארצות-הברית
* 1997 - פריסקופ גלריה לעיצוב עכשווי, תל אביב
* 2003 - מוזיאון תל אביב לאמנות, תל אביב

== תערוכות קבוצתיות נבחרות ==
* 1998 - נקודות הכסף, תכשיט ישראלי, מוזיאון ארץ ישראל, רמת אביב, תל אביב
* 2009 - גלריה Loupe, מונטקלייר, ניו-ג'רזי, ארצות-הברית
* 1992 - תערוכה קבוצתית, גלריה ברטה אורדנג, ניו יורק, ארצות-הברית
* 1997 - דירה להשכיר, פריסקופ - גלריה לעיצוב עכשווי, תל אביב
* 1998 - זוכי פרסי משרד החינוך התרבות והספורט, בית האמנים ע<nowiki></nowiki>ש יוסף זריצקי, תל אביב
* 1999 - מוזיאון של אמנות ועיצוב, פינלנד
* 2000 - שבעים מעצבים במחווה לאיזיקה גאון, מוזיאון ישראל, ירושלים
* 2002 - תכשיט ישראלי II - תגובת שרשרת, מוזיאון ארץ ישראל, רמת אביב, תל אביב
* 2009 - מוזיאון הטבע, מוזיאון פתח תקווה לאמנות, פתח-תקוה
* 2010 - הקיבוץ, גלריה לאמנות ישראלית, תל אביב
* 2010 – הצורפוֹת, מוזיאון ישראל, ירושלים
* 2012 - אני אחר, תכשיט ישראלי 6, מוזיאון ארץ ישראל, רמת אביב, תל אביב
* 2017 נאמן למקור: מחווה לירום ורדימון, שנקר בי<nowiki></nowiki>ס גבוה להנדסה ולעיצוב, רמת גן
* 2019 - שפת התכשיט, מוזיאון האסלאם, ירושלים, ישראל
* 30 מאי, 2019 - 16 נובמבר, 2019
* 2020 - State Museum of Archaeology Chemnitz, קמניץ, גרמניה
* 2022 - מסתמנת - הגוף הפוליטי, הגלריה לשלום, המרכז לאמנויות גבעת חביבה<ref></ref>

== קישורים חיצוניים ==
* '[https://www.youtube.com/watch?v=3cCxDzAdqJM&ab_channel=מכוןטכנולוגיחולון לאצור 'אוצָרות',] פרופ' דגנית שטרן-שוקן, מתוך: כנס "בין לבין" במכון טכנולוגי חולון, youtube, 2018

== הערות שוליים ==

קטגוריה:צורפות ישראליות
קטגוריה:צורפים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:זוכי פרס עידוד היצירה לאמנות פלסטית
קטגוריה:תכשיטנים
קטגוריה:ישראליות שנולדו ב-1947